মুহাম্মদ দেইফ
আবু খালেদ মুহম্মদ দিয়াব ইব্রাহিম আল-মসরী বা মুহম্মদ আল-দেইফ ( জন্ম: ১৯৬৫, গজ্জা) হলেন একজন ফিলিস্তিনী সামরিক সেনানী, যিনি হামাসের সশস্ত্র শাখা শহীদ ইজ্জুদ্দীন আল-কস্‌সাম ব্রিগেডের প্রধান সেনানী এবং ইহুদিবাদী সত্তার শীর্ষ ওয়ান্টেড ব্যক্তি। দখলদার বাহিনী ও ফিলিস্তিন জাতীয় কর্তৃপক্ষ (ফতেহ আন্দোলন) আগে তাকে গ্রেফতার করেছিল; কিন্তু তিনি মুক্তি পেতে সক্ষম হন। ইস্রায়েলী গোয়েন্দা সংস্থা শিন বেট ও মোসাদ তাকে ৫ বারের বেশি হত্যার চেষ্টা করে ব্যর্থ হয়েছিল এবং সেগুলির মধ্যে একটিতে তিনি গুরুতর আহত হয়েছিলেন। এর বদলায় মোসাদ তার পরিবারকে হত্যা করে এবং তার বাড়ি-ঘর ধ্বংস করে দেয়।